
Înştiinţare. 


Rugăm pe toți câţi au binevoit să primească această 
foaie să grăbească, cu trimiterea plății de abonament. 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mani această foaie îi 
rugăm să o cetească și dacă o socot de potrivită 
„trebuințelor țărănimii să o răspândească între oa- 
znenii noștri dela sate. 

Foala apare săptămânal și o vor primi cetitorii 
Dumineca, 


Abonamentul e pe an . . . decor, 
Pe jumătate de an . . . . 2» 
Pe trei luni . , . . . . . i y» 


Banii să se trimită la Administrația revistei 
„Para noastră“. Sibiiu — Nagyszeben. Asociațiune. 





Toţi cărturarii noștri, mai ales cei în atingere apropiată 
cu țărănimea — preoții si învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popoz, ca să nu fim siliți a supune schimbării în redacție ar- 
ficolele. 

Pentru articolele bune dăm și o cuvenită răs- 
plată bănească. 

Revista poporală | 
a „Asociatinnii pentru literatura rom, si cultura poporalui rom." 

Abonamentul: pwa Redactia si admini- 

Pe un an cor, stratia : 


REDACTOR: in 
Pe trei luni .. . 1 OCTAVIAN GOGA. S 6. 


KA 4 5 
Pe o jumătate dean 2 , Sibiiu (Nagyszeben) 
Pentru România , 6 Lei 














tr. morii, 





CARARILE VIEȚII 


Cărturarii le zic cariere. 

Privește în jurul tău, iubite cetitorule, în satul în 
care trăieşti, fie satul mare sau mic, și vei vedeă că 
cărările vieţii ce întâlnești abiă sunt mai multe decât 
degetele dela o mână. 

Aproape tot satul e alcătuit numai din plugari. Ei 
au apucat din mosi strămoși pe cariera plugăritului, în- 
deletnicire frumoasă si plăcută neamului nostru. 

Preotul aparţine la cariera preoţiei, învățătorul la ca- 
riera învățătoriei, notarul la cariera notarilor, şi cu aceste 
în multe sate am sfârșit. Ici, colo mai găsim şi câte un 
reprezentant al carierei de negustor sau al acelei de mește. 
sugar. Şeasă feluri de cariere. Și cu aceste am sfârșit, 

Fiind Dvoastră, iubiți locuitori ai satelor, obicinuiţi 
cu aceste puţine cărări ale vieții, ați rămas mai numai 
la ele. 
Oricâţi copii ati aveă, pe toţi îi opriți la plugărie; 
cei mai lipsiți de avere, poate, îi dați ca servitori (slugi), 
iar fetele ca servitoare. 

Rar de tot vedem pe câte un părinte trudind și 
cheltuind pentru a-și ridică pe vreunul din fiii săi la 
treapta preoţiei, a învățătoriei sau a notăriei. 

Dar încă și mai rar întâlnim pe câte un sătean, în 
stare mai bună, căruia să-i deie mâna și să-l taie capul 

32" 

a-și indrepta pe fiul său pe o altă carieră, cum e aceea: 
de medic (doftor), advocat, profesor, inginer, ș. a. 

Nici nu vă facem imputări din această pricină; 
pentrucă e foarte greu în ziua de astăzi a tinea un copil 
la școală în oraș câte 10—16 ani și uneori și mai mulți. 
Se cer multe, foarte multe, cheltueli, cari puţini le pot 
purtă. Dar se cere mai ales ca copilul să aibă talent 
de frunte și dragoste cătră carte. Unde aceste nu lipsesc, 
adesea se găsesc și mijloacele trebuincioase la învăță- 
tură; pentrucă pe seama tinerilor talentaţi si cu purtări 
bune unii oameni vrednici au făcut frumoase ajutoare. 

Dacă e să vă facem imputări, apoi vă facem din 
altă pricină, că adecă Dvoastră sătenii nu vă porniţi 
copiii pe carierele număroase, foarte număroase ale me- 
seriilor și negoțului. 

Pentru pregătirea pe aceste cariere nu se cer cheltueli 
prea mari și aceste mulți din Dvoastră le- -ați puteà purtà. 

Nu numai atât. Pe cariera meseriilor si negotului v'ati 
puteă ferici mult mai bine pe fiii Dvoastre. Pentrucă — 
cum se zice — «o meserie face cât o moșie» sau «meseria 
este plug de aur». Si tot asa și pe cariera negotului. 

De altă parte meșteșugul și negoţul numai Dum- 
nezeu ți-le poate luă; dar om nu. Ele sunt mai statornice 
şi mai sigure chiar si decât moșia. Meșteșugarului nu-i 
ninge, nu-i plouă, nu-i bate ghiața și de multe alte nă- 
păstii este scutit; plugarul însă nu. 

Mai puţin liberă şi tihnită este vieața omului într'o 
slujbă oarecare. El este atârnător de alții, și rar este 
stăpân pe voinţa si dorințele sale. 

Meșteşugurile și negotul din contră sunt astăzi 
singurele cariere, pe cari oamenii pot să adune averi, 
să trăiască liberi în orice teara și astfel să se poată ferici. 

Despre aceste cariere vom scrie mai pe larg 
numerii următori ai foii noastre și vom da poveţe pentru 
îmbrățișarea lor. 

COMUNA „V TITORUL“. 


X. Rând mai bun în hotar. 





«O iarnă întreagă — zice preotul — am stăruit mereu mai 
numai asupra modului cum am puteà să facem un rând mai 
bun în hotarul comunei. 

La început am staruit Gii folosului ce ar urmà din 
comassare. 

Am arătat oamenilor că. îndeosebi, e rău și păgubitor 
obiceiul de a lăsă pământul ogor, în felul cum fac plugarii 
nostri mai pretutindeni, pentrucă: 

1. Pâmântul, bine lucrat si bine îngrășat (gunoit), se poate 
sămănă an de an cu bun folos — cel mult lăsându-se ogor la 
6, 8, 10—15 ani odată și nu tot la al treilea an —; 

2. Foloasele ce plugarii le au pe urma ogorului sunt asa 
de neînsemnate, că o schimbare a acestui mod de lucrare din 
zi în zi se vede tot mai mult a fi neapărat trebuincioasă. 

Ce face plugarul cu moșia împărțită în mulţime de sorţite 
sau fășii de pământ? 

Abia împlântă plugul întrun loc si, întorcând câteva brezde, 
e şi gata. Astfel pleacă la alt loc, unde iarăș nu are mult de 
lucrat și trebuie să plece la alt loc sau acasă. Sdroabă mare 
pe om și vite, pierdere de timp cu umbletul incoace și 'ncolo, 
iar treabă puţină. Tot asa se întâmplă la coasă și mai ales la 
uscatul fânului, la secerat, cules și cărat. Alergătură multă, treabă 
puţină.  Alergăturile. se fac perzând timpul; pierderea de timp 
e pierdere de lucru și pierderea de lucru, pierdere de câştig. 
Aceste pierderi sunt foarte mari; mari pentru fiecare plugar, 
și nesămuite pentru locuitorii. unei comune și mai ales ai unei 
tari. Tocmai de aceea plugarii trebuie să stăruie mereu, ca 
moşia să o aibă cât mai neîmpărțită sau mai comassată pentruca 
astfel să o poată lucră cu folos cât mai mare. 

Tocmai de aceea comassarea hotarului poate fi privită ca 
o schimbare foarte însemnată în plugărie, care are să fie un 
isvor de câștig preţios și trainic, și va aduce în scurt timp dar 
și binecuvântare asupra tuturor locuitorilor. 

Am arătat mai departe că piedeca cea mai mare ce sta 
în calea acestei înnoiri folositoare este pășunatul. 

Plugarilor -noştri li-se pare un lucru cu neputinţă să se 
lipsească de pășunatul miriștilor, al cucuruziștilor și al ogorului, 

Şi totuş sar putea și ar trebui să se facă. Dacă o adunare a 
poporului din comună ar hotărî asa, nime nu Sar pune îm- 
potriva acestei hotariri. 

In această întâmplare fiecare plugar ar aveă mână slobodă 
de a tolosi cât mai bine locurile sale și a nu mai lăsă ogor. 

In locul ogoarălor șterpe de puţin folos pentru pășunat, 
sar puteă sămănă trifoiu și alte ierburi de nutreţ, cari ar fi cel 
puţin întreit mai folositoare, prin belșugul de hrană bună și 
multă ce ar îmbiă pe seama vitelor. 
| E lucru mare a cultivă înțelepțește fiecare plugar an de 

an câteva locuri mai mult, şi fiecare comună câteva sute sau 
chiar mii de jugăre mai mult. 

Pentru un plugar sporul, socotit în bani, se poate urcă la 
câteva zeci sau sute de coroane, pentru locuitorii unei comune 
la multe zeci sau sute de mii, iar pentri- un popor întreg la 
multe, foarte multe milioane. 

Oricât am stăruit pentru comassarea hotarului — zice 
preotul — deocamdată nu am putut înduplecă poporul să o facă. 

Se temeau oamenii că, cu toată bunăvoința si cu toate 
măsurile de precauţiune, unora li sar veni locuri slabe în locul 
celor bune, se temeau apoi de cheltuieli mari și alte multe. 

Am isbutit însă să-i înduplec a se învoi, ca totuș să facem 
o înnoire în lucrarea hotarului. 

Anume: fiecare locuitor rămâne stăpân al tuturor locurilor 
sale din câmp, atât al acelor de arat cât și al acelor pentru fân. 

Se statorește însă ca, de încercare pe timp de 12 ani, să 
nu se mai lasă ogor, si păşunatul în tot cuprinsul locurilor de 
arat se opreşte. 

Cu prilejul aratului, sămănatului, căratului ș. a. vitele se 
vor desprinde numai în funii, dându-li-se hrana deagata. 

Pășunatul nu se lasă dintr'odată liber pe seama vitelor, 
ci se împarte în 3 părți. Cu chipul acesta, până se paște o 
parte, în celelalte două crește de nou iarbă îndestulitoare. 

Deosebit de pășunatul vitelor se lasă loc de pășunar pe 
seama oilor şi iarăş deosebit pe seama porcilor. 

O bucată de loc de vr”o 200 jugăre, apeza întro parte 
scutită de vânturi a hotarului și cu pământ bun, s'a lăsat pentru 
a fi plantată cu altoi. 

Un loc de 4 jugăre în apropierea comunei s'a dat pentru 
o școală economică de pomi și de viță de viie. 

Locul unde au fost viile rămâne tot pentru vii, 

In altă parte sa rupt o bucată de loc pentru curechişte. 


Cum sa urmat acum la lucrarea hotarului? 


Fiecare plugar și-a rânduit trebile astfel ca locurile sale 


de arat 
In 
In 


” 
W » 


» 


» 
» 


» 


să şi-le împartă în 4 părți: 


una din aceste părți tiecare a sămănat: 


” 


» 


pp patrulea: grâu. 
In partea a doua a moşiei a sămânat: 

In andl întâi: orz sau ovăs cu trifoiu. 
„ al doilea: trifoiu. 
» » treilea: grâu. 


” 


anul întâi: cucuruz, napi, crumpene. 
al doilea: orz sau ovăs cu trifoiu. 
„ treilea: trifoiul sămânat în anul al doilea. 


„ patrulea: cucuruz, napi, crumpene. 


In partea a treia a moşiei a sămânat: 
In anul întâi: trifoiu. 
„ al doilea: grâu. 


» 


» 


» 


» `» treilea: cucuruz, napi, crumpene. 
» » patrulea: orz sau ovăs cu trifoiu. 


In partea a patra a moşiei a sămânat: 

In anul întâi: grâu. 
„ al doilea: cucuruz, napi, crumpene. 
„ »„ treilea: orz sau ovăs cu trifoiu. 
» » patrulea: trifoiu. 
Sau mai desluşit: :) 


» 


» 


» 





Partea de moşie 














Anul 
1 2 3 4 

1 | Cucuruz, napi, | Orz sau ovăs Trifoiu Grâu 
crumpene cu trifoiu 

2 | Orz sau ovăs Tritoiu Grâu | Cucuruz, napi, 
cu trifoiu crumpene 

3 Trifoju Grâu ` | Cucuruz, napi, | Orz sau ovăs 

crumpene _cu trifoiu 
4 „Grâu Cucuruz, napi,| Orz sau ovăs Trifoiu 





a 








crumpene 





cu trifoiu 


“In toate cele patru părți ale moșiei grâul urmează după 
trifoiu, pentrucă după el grânele isbutesc foarte bine. Și astfel 


1 Din cartea; Scrisori cătră plugari de C. Sandu. 

trifoiul este una din plantele menite să tina locul ogorului sterp, 
ce plugarii noștri obicinuiesc a-l lăsă an de an. 

In chipul acesta, pe urma ogorului scos din obiceiu, şi 
prin o împărțire mai cuminte a locurilor de arat în 4 părți, și 
nu în două sau trei hotară sau furdulașe, — a urmat mult spor 
și binecuvântare. 

Bucate se adună mai multe decât odinioară. 

Pentru vite se adună zutref mai mult și mai bun, asa că 
ele se pot ţineă, ici-colea, chiar si peste vară în grajd. 

Pe calea aceasta se adună gunoiu mai mult; vitele dau 
lapte mai mult și mai bun, si astfel un spor vădit se arată la 
toți plugarii si în toate. 

Mai ales economia vitelor începe să înainteze văzând cu 
ochii; pentrucă a treia parte din hotar, care până acum — ca 
ogor sterp — nu aduceă mai nici un folos, prin modul cel nou 
de lucrare, a început să dee mii de cară de nutreţ de cel mai 
bun, mai ales Zrifoiu. Cu -acest nutreţ se pot ţineă — iarna, 
vara, — vite mai multe și mai bune, și în felul acesta bună- 
starea singuraticilor locuitori și a comunei peste tot sporeşte 
de ţi-e mai mare dragul.» 


SĂ VORBIM ROMÂNEȘTE. 


Cetitorii plugari ai acestei foi îşi vor zice miraţi: „Dar nu 
vorbim noi românește? Că altă limbă nu ştim. De ce ne mai 
spui dar ca să vorbim românește?“ 

Și au dreptate până la un loc. Singuri, ei sunt adevărații 
păstrători ai comorilor limbii noastre. 

„Voi singuri străjuiţi altarul 

` Nădejdei mele de mai bine“ 
zice şi poetul. Clasa noastră cultă, elita, nu în puţine locuri, află o 
- adevărată plăcere să macine urluiala altor limbi. Dacă vre-un ţăran, 
bunăoară, s'ar rătăci vre-odată în zi de lucru prin locurile de preum- 
blare ale Sibiiului spre Dumbravă, să nu se înşele să creadă că toţi 
pe câţi îi aude vorbind nemţește, sunt nemți. Mai sunt şi Români 
cari n'au-uvitat că de nu moșul lor, strămoşul de bunăseamă, 
plecat pe coarnele plugului, va fi cântat poate în aceeaş zi a 
săptămânei — ostenit de muncă în dulcea limbă românească: 


Arzo focul sărăcie 
Mi-a fost dată de vecie... 

Dar nu aici e buba. Numărul celor ce ştiind prea multe 
limbi, şi cu a lor nu mai știu ce să facă, e puţin de tot. Ici-colo, 
câte o creangă uscată, în codrul verde şi plin de vieaţă al nea- 
mului nostru. 

Altundeva e răul, asupra căruia voiesc să vă atrag luarea 
aminte. Prea multe cuvinte străine lăsăm să-și facă culcuş în ~ 
cetățuia limbii noastre. Noi n'am fost şi nu suntem numai noi 
de noi, ci suntem mestecaţi cu multe feluri de neamuri, și ne 
pomenim pe neobservate, cu câte un cuvânt străin furişat, cu 
câte o pasere străină, cu câte-un cuc, care vine şi-şi lasă oul 
în cuibul nostru. Și 'ori-cât îl sehimonosim cuvântul după firea 
limbii noastre, tot se cunoaște cât de colo, că piuie a străin. 
Faţă de cuvintele cari s'au strecurat mai de mult, nu avem ce 
face. S'au încetățenit, şi nu ne mai stă în drept si putere să le 
dăm peste graniță. Ar fi si un păcat. In conţinutul lor am pus 
ceva din sufletul nostru în decursul veacurilor, şi lăpădându-ne 
de ele, ne-am lăpădă de bucăţi rupte din sufletul nostru. Bunăoară 
cuvântul: „cătană*. E cuvânt străin, dela ungurescul: „katona“. 
Cuvântul românesc ar fi „soldat“. Cu toate însă că avem termin 
românesc pe „cătană* cu greu îl mai putem înlocui cu altul. 
Niei nu se acopere aceste două cuvinte pe deplin. 

Dacă mi-ar zice cineva: „Sunt soldat“, nu mi-l pot închipui 
decât stând ţanţoş în faţa mea, cu ochii strălucitori, cu chipiul 
pe ureche, privindu-mă cu coada ochiului, mândru şi scofandu-si 
pieptul afară, să văd ce bine-i stau hainele frumoase pe el. 

Când rostese cuvintele: Măi frate, ma luat „cătană“, parcă 
văd o ființă năcăjită, cu ochii pierduţi în gol, a desnădejde, de 
pe buzele căruia se desprinde cântecul de jale: 

Plânge-mă maică cu dor 

Că ţi-am fost dulce ficior, a 
Ti-am ţinut plugul de corn 

Si la'ntors şi la ogor, 

Când a fost la sămânat, 

A vint Neamţul, wa luat.“ 


Sau: | 
„Cini wa scos din al meu sat 
è N'aibă loe de îngropat. 
Asa sunt multe cuvinte. Cu certificate în regulă, de cetatene 
ale limbii românești. l 
Sunt însă o seamă de cuvinte, nouă adie; întrate de curând 


în graiul românesc, cari îşi vădesc de departe obârșia străină 

si tulbură prin sunetele lor aspre armonia si dulceata limbii 
noastre. ` 

Asa sunt cuvintele „heiu“, „valău“ „grumbuh‘, „vecsăl“ —np'ar 
mai fi pomană de el — „erşii“ si alte multe pe cari nu vile pot 
insira acum., De cele mai multe sunt vinovați tot cărturarii 
noștri, — adecă la drept vorbind nici ei, că nenorocul nostru — 
cari învățând la străini se aleg cu o grămadă de vorbe străine, 
a căror traducere românească n'o cunosc. Şi poporul aude azi, 
aude mâne și le învaţă şi el. Prin atingerile cu notarii, cu jude- 
cătoriile, mai cu seamă, cuvintele străine întră în graiul românesc 
cu nemiluita. 

De cuvintele aceste străine trebue să ne scuturăm odată, 
căci ne pomenim mâne poimâne, că nu ne mai înțelegem cu 
fraţii de prin alte locuri. Să ne dăm silinţa cu toţii să păstrăm 
curăţenia limbii. Cine vorbeşte în limbă străină, să vorbească, 
dar cine vreă să fie Român, să vorbească bine românește. 

Mustră odată pe niște domni de român, cari vorbeau nemţeşte, 
badea George Cârţan — este cineva, care să nu-l cunoască? 

Si zicea badea George: „Bine, domnilor, dvoastră nu sunteţi 
Romani? Văzuta-ţi Dvoastră vre-odată, cum scoate cloşea pui şi 
de găină şi de rață? 

— Văzut, | 

— Ei bine, dacă aţi văzut, aţi auzit vre-odată puii de găină 
să măcăiască ca rațele? l 

Puii de găină, pui de găină, şi puii de rată pui de rață, 
fiecare cu piuitul lor.“ 

* 


Să ţinem minte, cu toţii, pilda lui Cârţan. a, 


NICI ODATA SĂ NU NE PERDEM CUMPATUL. 


De multe-ori îmi aduc aminte de o nespus de tristă şi în- 
fiorătoare întâmplare, care s'a desfășurat într'un fruntaş sat ro- 
mânesc din Bănat, şi întotdeauna simt în pept un fior de mâhnire 
şi de durere, căci aceea întâmplare a adus multă jale şi mare 
nenorocire în două case româneşti, de unde poate pe vecie a 
pierit fericirea şi veselia, — aceste două lucruri, cel dintâi sfânt 
iar cel de pe urmă de mare însemnătate, căci fericirea si veselia, 

e bine să nu lipsească din nici o casă, 

Badea Ion a fost unul din cei mai cinstiți, sarguinciosi 
şi crntatori oameni din sat. Neincetat a muncit bietul om ca 
să câștige hrană pentru nevastă si cei doi copilasi, un băiat de 
patru ani și o fetiţă de doi ani, iar în toate Duminecile se duceà 
la sfânta biserică, ca cu sufletul curat să asculte slujba Dum- 
nezeiască, si nu mergeà în birt, ca să-şi lapede în punga veneticului 
bănişorii câştigaţi cu sudoare grea si amară, şi să-şi otrăvească, 
sufletul, cu rachiul gătit din spirt şi apă, cum fac aceasta alţi 
săteni, beţivi, leneși şi fără scaun la cap, și cari odată ajung pe 
drumuri, fără "casa şi vatră, 

Intro zi de iarnă, badea Ion a mers la oraș, unde având 
multe afaceri de împlinit, l'a prins noaptea în drum. Ajuns acasă, 
a aflat închisă poarta. A mers deci la fereastră, să dee ştire 
nevestei despre sosirea sa. Dar abiă s'a apropiat de fereastră şi 
a făcut un pas înapoi... In odaia scundă și sărăcăcioasă, opaițul 
împrăştiă o lumină slabă şi tremurătoare. .. Ileana, nevasta lui 
badea Ion, şedeă lipită de un bărbat, pe care din când în când 
il sărută pe frunte si cu dragoste îi mângăià fata. 

Badea Ion a început să tremure, ochii i-s'a închiegat în 
sânge, și fără să cumpănească cele văzute, fără să ştie că cine 
e bărbatul din odaie, căci nu i-a putut vedeă faţa, — trece cu 
o săritură poarta, apucă în mani toporul, ca fulgerul se repezeşte 
în odae, şi cu o singură lovitură, omoară pe acela, care după 
gândul lui, i-a răpit fericirea din casă şi cinstea numelui său. 

Apoi îndată ridică de nou toporul, ca să lovească și pe 
Ileană, — dar în clipa următoare, omul ce şi-a uitat de sine, 
omul însălbătăcit, se oprește, toporul îi cade din mâni și stă ca 
trăznit, căci Ileana, cu glasul plin de groază a strigat: 

— „Ai omorît pe Stefan!“ 

Stefan a fost fratele Ilenei: l 

Nenorocitul s'a îndrăgit de o fată din sat. Părinţii săi însă, 
odată cu capul nu s'ar fi învoit la împreunarea aceasta, căci fata, 
după zisele lor e leneșă și risipitoare. 

Pe Stefan asa de mult l'a amărit hotărîrea părinţilor săi, 
de a nu-i da voie ca să ia de nevastă pe fata ce el iubiă, încât 
într'o zi, fără să spună o singură vorbă, a: luat. lumea în cap, 
și-a părăsit “vatra părintească. 

După doi ani de pribegie însă, dorul l'a reîntors acasă. 

N'a avut curaj să meargă de-adreptul la părinţii săi, te- 
mându-se de mustrările ce îi vor face, ci a mers la badea Ion, 
la cumnatul său, și la Ileana, la soru-sa, ca aceștia să pregătească 

pe bătrâni despre vestea îmbucurătoare. Aici apoi s'a desfăşurat 
întâmplarea povestită ... 

Sfârşitul acestei intâmplări încă e trist şi dureros. 

Badea Ion a fost închis, apoi judecat la 4 ani închisoare. 

Bietul om nu și-a luat apărător, şi astfel tribunalul, din 
slujbă, căci aşa scrie legea, i-a dat apărător, căruia Ileana n'a 
putut să.i plătească cheltuielile judecate de tribunal. 

Advocatul, străin de neamul nostru, a început proces, şi 
dupăce a făcut o grămadă de alte cheltuieli, a vândut la licitaţie 
mica moșioară a lui badea lon, iar Ileana cu cei doi copilaşi 
au rămas cerșitori pe drumuri. 

Cine poate să spună, că oare, badea lon mai strânge-va 
la piept copilaşii săi, dragi ca lumina ochilor, când dupăce îşi 
împlineşte  osânda, i-se deschide uşa temniţei!?... 

Să luăm cuvenita învăţătură din aceasta întâmplare si, înainte 
de a face ori şi ce lucru, fie acela ori-cât de neînsemnat, să-l 
cumpănim bine, căci cumpătarea e una din cele mai frumoase 


şi lăudate virtuți. 
Alex. Țințariu. 


DIN POPOR. 


Cine vede și pricepe, Că se suie pe opincă 
Dragostea de unde'ncepe? Si dă gură la bădică. 
Cine vede şi cunoaște, 

Dragostea de unde naşte? Câte fete cu mărgele 


Toate-s drăguțele mele. 
Câte fete răsărite 

Toate-mi par fiori înflorite. 
Cum as face, cum aş drege 
Că pe toate le-aş culege, 


Dela gâtul cu mărgele, 
Dela buze rumenele, 
Dela grai cu drăgănele, 
Dela ţiţe bourele. 


Dragă mi leliţa'naltă Să-mi fac traiul şi să mor 

Si la mers cam legănată, Legănat pe sânul lor, 

Dragă mi lelita'n joc, 

Când se leagănă cu foc, Frunză verde de alună, 

Unde ea pune piciorul De cât cu'n tată şi-o mumă, 
Se aprinde jucătorul. Mai bine cu-o mândră bună, 
Unde-aruncă un ochizor, Ea, de vede că-ţie rău, 
Arde sufletul de dor. Iti face leacuri mereu, 

Dragă mi leliţa mică Si le-aduce'n gura ei 

Şi de trup cam gingășică, De-o săruţi pe eând le bei; 

Iar, de vede, că ţi bine, 
Te strânge'n braţe la sine, 
De-ţi râde inima'n tine. 


Asta-i lelea cea de-atunci, 

Care dă paie la junci, 

Si la feciori buze dulci. 
Asta-i lelea cea de-apoi, 
Care dă paie la boi, 

Si la feciori buze moi! 
Asta-i lelea cea frumoasă, 
Pănă-i lumea nu-i acasă, 
Că-i în târg cu petringei 
Țucă-i badea gura ei. 


Pentru mândra, care-mi place, 
Nici părinţii nau ce-mi face, 
Nici judele satului, 

Nici chiar domnii sfatului. 
Domnii ged şi sfătuiesc 

Eu cu mândra mă iubesc, 

Si cu dragoste-i șoptesc: 
„De ti-ai face patu-afară, 

Eu m'aș face vânt de vară, 
Şi-aș veni la tine "'ndată, 

Să te văd cum ești culcată? - 
Cu faţa cătră părete, 

Cu gura arzând de sete. 
Faţa vânturaţi-o-aș 

Gura sărutaţi-o-aş, 


SNOAVE. 


Mâncaţi. 

Înainte vreme la însurătoare, până nu se păcăleă un flăcău 
c'o fată nu se luau de soţi. Aga un popă se duse cu un fecior 
al său să peţască o fată. Când ajunse colo, fata eră singură acasă. 

Popa atunci a întrebat pe fată: 

— Fată mare, de ce să legăm caii? 

— Ori de vară, ori de iarnă, a răspuns fata. 

Da popa, i-a legat de gard. Atunci fata i-a zis: 

- Nu asa părinte. Eu ţi-am spus să-i legi: ori de căruţă ori 

de sanie. 

A întrat popa în casă si a zis fetei: 

— Noi venim cam de departe, dacă se poate să ne faci ceva 
mâncare. 

— Cum nu părinte, iacă îndată! 

Și-a pus fata ciaunul se facă mkwaligi şi-a început să 
ciarnă făina. Atunci popa i-a zis: 

— Când.ii cerne făina, fată, să nu-ţi clăteni spatele. 

A gătit mâncarea fata și-a venit și măsa şi-a poftit pe popa 
şi fecioru-so la masă. Atunci fata a zis musafirilor: 

— Poftim, părinte, și mâncaţi, dar din barbă să nu daţi. 

— Atunci popa văzând că fata-i păcălise, o făcu noră. 

Nu ştii. 

Un om aveà rachiu în casă şi negăsindu-l în sticlă zise femeii : 

— Da unde-i rachiul din sticlă? 

— Păi, tu nu ştii că mie nu-mi place rachiu in casă?... 

Epurile. 

Un epure odată supărat foc, pentrucă toată lumea nu-i mai 
da pace si nu puteă nici un minut, să mânânce în ticnă, ori să 
se odihnească si văzând că nu mai este de trăit; căci cela ho, 
cela teo, s'a luat de: gând, si a pornit să-și puie capăt zilelor 
lui amare la o apă, necându-se. Dar când ajunse colo și vru 
să saie în apă, ca să se înece, toate broaștele ce erau pe mal, 
se speriară de dânsul si săriră în apă, Atunci el crezând că 
broaştele s'au înecat de frica lui şi că mai sunt şi alte ființe, 
care trăiesc mai greu decât dânsul, nu se mai înecă. 


Un pas mai mult.., 


Un ţigan ducându-se la un Român și colo la Românul cela 
fiind podul deschis si văzând cioroiul dracului în pod o slănină 
mare şi bună, îşi puse în gând s'o fure și pace. Si sara s'a fu- 
rişat cioroiul cela prin ograda omului, prin tindă şi s'a suit în 
pod, fără să-l vadă cineva. Din gura podului si până la slănină, 
a dat cu pașul, ca să nimerească mai bine, la întoarcere. Dar 
când a luat slănina și s'a întors cu dânsa în spate, ca să fugă 
a numărat iar înapoi dela locul unde fusese slănina şi până în 
gura podului. Acolo și-a zis în gând, să deie un pas mai mult 
dela dânsul, că doar el e darnie şi nu-l costă parale. Dar când 
a dat pasul mai mult, a şi căzut în tindă hodorog, tronc, cu 
slănină cu tot. Atunci faraonul în loe de slănină, se alese c'o 
mamă de bătaie, de o va spune și la morţi. l 

N. Mateescu-Movilă. — Diocheti-Putna. 


ŞTIRI. 


Asociaţia aradană, convoacă pe 11 August adunarea gene- 
rală ordinară la Arad în locul „Casei naționale“. Se vor tractà 
agendele curente administrative. Se vor alege de nou prezidentul 
şi 2 viceprezidenti, şi membri în direcfiune. Nădăjduim, că Aso- 
ciafia aradană, se va porni cu puteri înoite la muncă, muncă 
spornică si binefăcătoare, pentru cultura românească, căreia asa 
de puţină atenţie i-se dă în zilele noastre. Şi e ştiut doar, că 
numai suflete lămurite prin focul culturei, au tăria şi de a putea 
susțineă lupta mare si grea a vieţii, în toate manifestările ei. 

Biserică gr. or. maghiară. — Vicecomitele comitatului Cson- 
grád a adus o hotărire, prin care declară biserica gr. or. din 
Szentes înfiinţată de Greci la 1784, de- biserică independentă. 
Si, fiindcă credincioşii sunt toţi maghiari, limba oficială, nu uită 
a o declară cea maghiară. Consistorul din Arad, în contra ace- 
stei hotăriri a apelat la ministru, pentru susţinerea dreptului său, 
dar ministrul nu și-a dat învoirea. 


© 

Despartamdntul „Becicherecul Mare“ al Asociaţiunii, isi ţine 

adunarea cercuală la 1 Aug. 1907 în Sărcea-Română. 
@ 

Despirtamdntul Sătmar-Ugocea al Asoc. isi va tineà adu- 
narea generală in comuna Mocira la 11 Aug. 1907. Adunarea 
va fi împreunată cu o reprezentaţie teatrală si petrecere poporala. 

(+) 

Numărul băncilor. — In întreagă ţara sunt 4543 bănci, casse 
de depuneri si însoţiri de credit, cu un cuvânt institute de bani. 
Din aceste românești 115. Averea proprie a tuturor institutelor 
acestora face 1043:35 milioane coroane. A băncilor românești 
19.100,000 cor. 

Profitul curat pe anul 1905 a fost la toate 107.477,000 cor. 
Al băncilor românești 2.3000,000, 

© 
Numărul Românilor. — După recensământul mai nou făcut 
asupra tuturor Românilor — suntem în: 
Ungaria  2.800,000 
România  6.392,273 
Basarabia 1.323,000 
Bucovina 231,000 


Turcia 214,000 
Serbia 100,000 
Bulgaria 72,000 
Grecia . 30,000 
Istria 2,000 
Laolaita 11.224,273 


@ 

La adunarea generală a desp. Sălagiu venerabilul bătrân 
şi sprijinitor al culturii româneşti, George Pop de Băsești, a în- 
vitat prin un circular pe toți preoții din cerc să se prezinte la 
adunare cu cât mai mulți ţărani, — despre a căror întreţinere 
se îngrijeşte dlui — si mame cu copii frumoși şi bine îngrijiţi 

pentru expoziţie de copii, aranjată cu acelaş prilej din partea 
reuniunii femeilor. 


9 
La 1 August şi-a serbat D? George Pop de Băseşti, — Badea 
George — aniversarea a 72 de ani dela naștere. Popor și înte- 


liginţă au luat parte şi s'au bucurat împreună cu vrednicul fruntaș, 
de această zi de sărbătoare si de înăltare nu numai pentru membrii 
familiei, ci pentru întreg neamul românesc ardelean. 

5 ; 

Roada acestui an şi starea samandturilor. Roada grâului, 
săcării, orzului şi ovăsului a rămas mult îndărătul unei roade 
mijlocii obicinuite în ţara noastră, Faţă de roada anului trecut 
grâu a fost mai puţin cu peste 21 milioane măji metrice, săcară 
cu aproape 4 mil. măji metrice, orz cu peste 2 mil. măji metrice 
si ovds cu aproape 1 !/, mil. maji metrice. Rapita a dat roadă 
mijlocie. Cucuruzul în mare parte făgăduieşte roadă bună. Celelalte 
plante încă s'au recules în urma ploilor din. urmă.  Otăvile sunt 
slabe, păşunile asemenea. Viile în cele mai multe părţi vor da 


roadă mijlocie ; iar pomii roadă mai slabă decât mijlocie. 
l © 


Se caută două servitoare pentru şcoala de menaj a „Reu- 
niunii femeilor române din Sibiiu“. Vor fi angajate pe timpul din 
10 Septemvrie 1907 până la 15 Iulie 1908. A se adresà condu- 
cătoarei scoalei Iulia Dancăşiu in Rasinar. 

i e 

Imștiinţave. Am trimis această foaie timp de 
șaple luni unui număr foarte mare de  cetitori, 
fără ca mulți din ei să fi plătit abonamentul şi fără 
să fi returnat cele 30 numere ale foii. Dreptaceea 
pe toți aceşti cetitori i-am socotit şi-i socotim abonați 
şi-i rugăm să binevoiască a ue trimite abonamentul 
pe asemnatul alăturat la Nr. 20 al foii. 

Abonatii cari au plătit numai pe un pătrar sau 
o jumătate de an sunt rugați să-şi înoiască abona- 
mentul la timp trimițând suma cu care sunt în 
restanță. * 

Totodată rugăm să se lipească pe dosul cuponului 
întreagă adresa sau să se scrie măcar numărul în- 
vălitoarei în care trimitem foaia şi să ni-se împăr- 
tăşească spre îndreptare greșelile ce sar fi strecurat 
în adresă. 


Editor: Octavian Goga. Tiparul tipografiei arhidiecezane. Sibiiu. 

